Tallina

Tallina (; agrāk — Rēvele) ir Igaunijas galvaspilsēta, lielākā pilsēta valstī un galvenā ostas pilsēta. Tā atrodas pašos Igaunijas ziemeļos, Somu līča krastā, 80 km uz dienvidiem no Helsinkiem. Igaunijas lielākais darījumu un rūpniecības centrs. Tallinas vēsturiskais centrs ir iekļauts UNESCO pasaules kultūras mantojuma sarakstā. Tallina ir Harju apriņķa galvaspilsēta.

Pilsētā ir lieliski saglabājusies vecpilsēta ar viduslaiku aizsardzības mūri. Kopš 1997. gada vecpilsēta, kas aizņem 113 hektārus (0,7% pilsētas teritorijas), ir UNESCO Pasaules kultūras mantojuma sarakstā.

Visticamākā nosaukuma izcelsmes versija ir tāda, ka Tallinas nosaukums cēlies no taani linna — dāņu pilsēta. Līdz 1917. gadam Tallinas nosaukums bija Rēvele pēc apkārtējā Revalas novada nosaukuma.

 Vēsture 

1154. gadā Tallina tika iezīmēta arābu kartogrāfa Muhameda al Idrisi (Muhammad al-Idrisi) Sicīlijas ķēniņam Rogeram veidotajā pasaules kartē.
1227. gadā pilsētu ieņēma Zobenbrāļu ordenis, bet pēc Saules kaujas un apvienošanās ar Vācu ordeni to nelabprāt atdeva dāņu karalim. No 1238. līdz 1346. gadam Tallina bija Dāņu Igaunijas galvaspilsēta. 1285. gadā tā kļuva par Hanzas savienības locekli. 1347. gadā Dānija pārdeva Ziemeļigauniju Livonijas ordenim.
Livonijas kara laikā 1561. gadā Tallinas rāte padevās Zviedrijas karalim un līdz 1710. gadam Tallina bija Zviedru Igaunijas galvaspilsēta.
Ziemeļu kara laikā 1710. gadā Tallina kapitulēja krievu karaspēkam un tika iekļauta Krievijas Impērijā kā Igaunijas guberņas centrs.

 Tallinā tika publicēta Neatkarības deklarācija un Tallina kļuva par neatkarīgās Igaunijas Republikas galvaspilsētu.
Otrā pasaules kara laikā Tallina nokļuva padomju (1940—41), pēc tam vācu (1941—44), pēc tam atkal padomju okupācijā. Kara beigu posmā Tallinu bombardēja padomju aviācija, izraisot postījumus un upurus.
No 1940. līdz 1990. gadam Tallina bija Igaunijas PSR galvaspilsēta.
No 1991. gada Tallina atkal ir neatkarīgās Igaunijas Republikas galvaspilsēta.

 Administratīvais iedalījums 
Pilsētas daļaApkaimesTeritorijaIedzīvotāji (2009)HāberstiAstangu, Hābersti, Kakumē, Mēkila, Mustjē, Eismē, Pikalīva, Rocca al Mare, Tiskre, Veike-Eismē, Veskimetsa, Vismeistri18,6 km240 643CentrsAegna, Juhkentali, Kadriorgs, Kasisaba, Keldrimē, Kicekila , Kompasi , Luite , Mākri, Meigu, Raua , Osta, Sibulakila , Sidalinna, Tatari, Tenismē , Torupili, Ilemistes ezers, Ūsmāilma, Vecpilsēta, Vēreni 30,6 km248 657KristīneJerve, Lillekila, Tondi9,4 km229 248LasnamēKatleri, Kurepellu, Kuristiku, Lāgna, Lopealse, Mustakivi, Pae, Paevelja, Prīsle, Seli, Sikupilli, Sejamē, Tondiraba, Ilemiste, Ūslinna, Veo30 km2113 229MustamēKadaka, Mustamē, Sēze, Sīli8,1 km264 197NemmeHīu, Kivimē, Lāgri, Līva, Meniku, Nemme, Pēskila, Rahumē, Raudalu, Vana-Mustamē28 km238 372PiritaIru, Klostrimeca, Kose, Laiakila, Lepiku, Marjamē, Mehe, Merivelja, Pirita18,7 km2ZiemeļtallinaKalamaja, Karjamā, Kelmikila, Kopli, Merimeca, Paljassāre, Pelgulinna, Pelguranna, Sici

 Transports 

 Sabiedriskais transports Tallinā 
Tallinas sabiedriskā transporta sistēma sevī ietver 62 autobusu maršrutus, 4 tramvaja maršrutus un 8 trolejbusu maršrutus. Samaksa par braucienu tiek veikta iegādājoties biļeti. Ir divu veidu biļetes — papīra un elektroniskās. Papīra biļetes var iegādāties preses kioskos vai pie transporta līdzekļa vadītāja (vienam braucienam, ar uzcenojumu). Elektroniskās biļetes var reģistrēt ar Igaunijas identifikācijas karti. Tās var iegādāties preses kioskos, pa telefonu vai internetā. Sākot ar 2013. gada janvāri iedzīvotājiem, kas savu dzīvesvietu deklarējuši Tallinā, sabiedriskais transports, tā skaitā vilciens pilsētas robežās, ir bez maksas.

 Aviosatiksme 
Lennarta Meri Tallinas starptautiskā lidosta atrodas aptuveni 4 km uz dienvidaustrumiem no pilsētas centra, Ilemistes ezera krastā. Lidostā tiek nodrošināti gan vietējie, gan starptautiskie pasažieru un kravu aviopārvadājumi. Līdz lidostai var nokļūt izmantojot 2. autobusa maršrutu. Tuvākā dzelzceļa stacija — Ilemiste — atrodas 1,5 km attālumā no lidostas.

 Jūras prāmju satiksme 
Tallinas pasažieru ostā darbojas vairākas starptautiskas rēderejas — Viking Line, Linda Line Express, Tallink un Eckerö Line —, nodrošinot jūras pasažieru satiksmi ar šādām Baltijas jūras reģiona pilsētām:
  Helsinki (Somija),
  Mariehamna (Somija),
  Stokholma (Zviedrija),
  Rostoka (Vācija),
  Sanktpēterburga (Krievija).

 Dzelzceļš 
Tallinas centrālā dzelzceļa stacija atrodas Tallinas centrālajā daļā, ziemeļrietumos no vecpilsētas un ir sasniedzama gan ejot kājām, gan ar sabiedrisko transportu. Tallinas centrālajā stacijā pasažieru dzelzceļa pārvadājuma pakalpojumus sniedz 3 dzelzceļa operatori, nodrošinot piepilsētas, vietējo un starptautisko pasažieru dzelzceļa satiksmi.

 Piepilsētas satiksme 

Piepilsētas pasažieru dzelzceļa pārvadājumus no Tallinas nodrošina Igaunijas valsts dzelzceļa uzņēmums Elektriraudtee. Elektrisko vilcienu satiksme tiek nodrošināta divos pamatvirzienos:

Austrumu virzienā:
 Tallina-Aegvīdu

Rietumu virzienā:
 Tallina—Pēskila
 Tallina-Keila
 Tallina-Rīsipere
 Tallina-Paldiski
 Tallina-Kloga-Randa

 Vietējā satiksme 
Igaunijas valsts dzelzceļa uzņēmums Edelaraudtee nodrošina vietējos pasažieru dīzeļvilcienu pārvadājumus no Tallinas trijos pamatvirzienos:

Dienvidu virzienā:

 Rapla
 Lelle
 Pērnava (141.4 km)
 Tiri
 Vīlande

Austrumu virzienā:

 Rakvere
 Narva (209.6 km)

Dienvidaustrumu virzienā:

 Jegeva
 Tartu (112.5 km)
 Valga 195 km
 Koidula

 Starptautiskā satiksme 

Privātais dzelzceļa uzņēmums Go Rail nodrošina starptautiskos pasažieru dzelzceļa pārvadājumus no Tallinas uz Maskavu un Sanktpēterburgu.

 Iedzīvotāji 
Tallinas vecpilsēta un augstceltnes|thumb|250px

 Iedzīvotāju skaita dinamika 

GadsIedz. skaits 1372  3250 1772  6954 1816  12 000 1834  15 300 1851  24 000 1881  45 900 1897  58 800 1925  119 800 1959  283 071 1989  487 974 1996  427 500 2000  400 378 2001  399 685 2002  398 434 2003  377 890 2004  392 306 2005  401 694 2006  399 108 2007  400 911 2008  401 372 2009  404 005 2010  406 703

 Iedzīvotāju sastāvs 

 Iedzīvotāju etniskais sastāvs Tallinā 2009. gadā. Tautība ProcentiIgauņi52,2 %Krievi38,6 %Ukraiņi3,8 %Baltkrievi2,1 %Somi0,6 %Citi2,7 %

 Cilvēki 

Tallinā dzimuši:
 Baltazars Rusovs (Balthasar Russow) (1536—1602), Livonijas hronikas autors;
 Jakobs de la Gardi (Jakob de la Gardie) (1583—1652), zviedru karavadonis;
 Aleksejs Ļvovs (Львов Алексей Фёдорович) (1798—1870), krievu komponists (Krievijas Impērijas himnas Боже, царя храни autors);
 Alfrēds Rozenbergs (Alfred Rosenberg) (1893—1946), viens no galvenajiem nacionālsociālisma ideologiem;
 Evalds Āvs (Evald Aav) (1900—1939), komponists (viena no pirmajām igauņu operām Vikingi/Vikerlased, 1928);
 Jāns Kross (Jaan Kross) (1920—2007), rakstnieks (Ķeizara trakais/Keisri hull, 1978);
 Aleksijs II (Алексий II) (1929—2008), Maskavas patriarhs, Krievu pareizticīgo baznīcas galva;
 Lennarts Meri (Lennart-Georg Meri) (1929—2006), Igaunijas prezidents (1992—2001);
 Olavs Ehala (Olav Ehala) (1950), igauņu komponists;
 Gerds Kanters (Gerd Kanter) (1979), diska metējs;
 Koits Tome (Koit Toome) (1979), dziedātājs;
 Mārja-Līsa Ilusa (Maarja-Liis Ilus) (1980), dziedātāja;
 Katrina Siska (Katrin Siska) (1983), dziedātāja, grupas Vanilla Ninja dalībniece;
 Pireta Jervisa (Piret Järvis) (1984), dziedātāja, grupas Vanilla Ninja dalībniece;
 Kaja Kanepi (Kaia Kanepi) (1985), tenisiste;
 Lenna Kūrmā (Lenna Kuurmaa) (1985), dziedātāja, grupas Vanilla Ninja dalībniece;
 Mārja Kivi (Maarja Kivi) (1986), dziedātāja, bijusī grupas Vanilla Ninja dalībniece;
 Birgita Eigemēla (Birgit Õigemeel) (1988), dziedātāja.

 Tallinas klimats 

 Tallinas meteoroloģiskie dati. Temperatūra (°C) Mēnesis Jan Feb Mar Apr Mai Jūn Jūl Aug Sep Okt Nov Dec Gadā Absolūtais maksimums (°C)9.210.215.927.229.731.232.331.228.521.813.410.732.3 Augstākā vidējā temperatūra (°C)-2.9-30.87.31418.820.819.914.993.3-0.28.6 Zemākā vidējā temperatūra (°C)-8.2-8.0-5.6-0.24.99.912.51283.7-0.9-4.91.9 Absolūtais minimums (°C)-31.4-31.0-26.2-17.2-4.30.04.41.7-4.7-10.5-21.3-32.2-32.2 Nokrišņu daudzums (mm) Vidējais nokrišņu daudzums (mm)452929363753798482706855667

 Sports 
1980. gadā Tallinā notika Maskavas vasaras olimpisko spēļu burāšanas sacensības.

2010. gadā Tallinā notika Eiropas čempionāts daiļslidošanā.

 Futbols 
 Tallinas "Kalev" (futbola klubs).

 Sadraudzības pilsētas 
Tallinai ir sadraudzības attiecības ar šādām pilsētām:

  Annapolisa, ASV  Bialistoka, Polija  Dārtforda, Lielbritānija  Gdaņska, Polija  Gdiņa, Polija  Karkasona, Francija  Gente, Beļģija  Gēteborga, Zviedrija  Groningena, Nīderlande  Ķīle, Vācija  Kotka, Somija  Handžou, Ķīna  Lomža, Polija  Losgatosa, ASV  Malme, Zviedrija  Viļņa, Lietuva  Rīga, Latvija  Maskava, Krievija  Sanktpēterburga, Krievija  Šverīne, Vācija  Venēcija, Itālija

 Skatīt arī 
 2002. gada Eirovīzijas dziesmu konkurss

 Atsauces 

 Ārējās saites 

 Tallinas fotogrāfijas


Kategorija:Igaunijas pilsētas
Kategorija:Eiropas galvaspilsētas
Kategorija:Hanzas pilsētas
Kategorija:UNESCO Pasaules mantojuma vietas Igaunijā